கேள்வி: மங்குத் என்பது என்ன?
பதில்: மங்குத் (மொங்கோலிய மொழி: Мангуд) என்பவர்கள் உருத்-மங்குத் கூட்டமைப்பின் ஒரு மங்கோலிய இனமாவர். இவர்கள் 1485 ஆம் ஆண்டில் நோகை ஹோர்டேவையும், 1785 ஆம் ஆண்டில் புகாரா அமீரகத்தை ஆள மங்கித் வம்சத்தையும் நிறுவினர். இவர்கள் கான் (பட்டம்) பெயருக்குப் பதிலாக எமிர் என்ற இசுலாம் பெயரைப் பயன்படுத்தினர். ஏனெனில் இவர்கள் செங்கிஸ் கான் வம்சத்தினர் அல்ல, மாறாக இசுலாமின் அடிப்படையில் ஆட்சி செய்தனர். இந்த இனப் பெயரானது மங்கோலிய முன் படைக்குப் பயன்படுத்தப்பட்டது. இவர்களின் வழித்தோன்றல்கள் முன்னாள் மங்கோலியப் பேரரசு பல பகுதிகளில் வாழ்கின்றனர்.
கேள்வி: மங்குத் - மங்கோலியப் பேரரசில் மங்குத்கள் பற்றி நீங்கள் என்ன அறிந்துள்ளீர்கள்?
பதில்: பண்டைய ஆதாரங்களின் படி, இவர்கள் கியாத் மங்கோலியர்களில் இருந்து தோன்றினர். மங்குத்கள் மற்றும் உருத்கள் ஆகியோர் மங்கோலியப் பீடபூமியின் வீரம் மிக்க மக்கள் ஆவர். சில குறிப்பிடத்தக்க மங்குத் வீரர்கள் செங்கிஸ் கானுக்கு (1162-1227) ஆதரவும், ஒரு சிலர் அவருக்கு எதிர்ப்பும் தெரிவித்தனர். மங்கோலியப் பேரரசு மேற்கு நோக்கி பரவிய போது , இவர்களும் பல மங்கோலிய பழங்குடியினருடன் மேற்கு நோக்கி மத்திய கிழக்கு நோக்கிச் சென்றனர். இவர்கள் தங்க நாடோடிக் கூட்டம் நோகை கானுக்கு ஆதரவு அளித்தனர். மேலும் சாராயில் தங்களது சொந்த ஹோர்டேவை அமைத்தனர்.A.V.Vernadsky - The Mongols and Russia